
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1557 

18 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών της Εθνικής Επιτροπής για τα Δικαιώ¬ 


ματα του Ανθρώπου. 1 

Κηδεία δημόσια δαπάνη του Θεόδωρου Κατριβάνου. 2 

Καθορισμός τρόπου και διαδικασίας πρόσληψης προ¬ 
σωπικού μερικής απασχόλησης. 3 

Πολιτογράφηση του αλλογενούς αλλοδαπού ΧΑΜΟΥ¬ 
ΝΤΑ ΑΧΜΕΝΤ του ΑΜΠΝΤΕΛΑΛ. 4 


Κήρυξη υποχρεωτικής της από 22 Ιουνίου 2004 ΣΣΕ, 
για τους όρους αμοιβής και εργασίας του προσω¬ 
πικού των Τουριστικών και Επισιτιστικών Καταστη¬ 
μάτων (Εστιατόρια, Ταβέρνες, Καφενεία, Μπαρ 
κλπ). 5 

Κήρυξη υποχρεωτικής της από 14 Ιουνίου 2004 ΣΣΕ 
που ρυθμίζει τους όρους αμοιβής και εργασίας 
προσωπικού βιομηχανικών - βιοτεχνικών επιχειρή¬ 
σεων καθώς και λοιπών εργαστηρίων Ζαχαρωδών 
προϊόντων όλης της χώρας. 6 

Κήρυξη υποχρεωτικής της από 9 Σεπτεμβρίου 2004 
ΣΣΕ, σχετική με τους όρους αμοιβής και εργασίας 
των τεχνικών Τύπου - μελών της Ενώσεως Τεχνικών 
Ημερησίου και Περιοδικού Τύπου Αθηνών, που 
αποσχολούνται σε εφημερίδες μέλη της Ενώσεως 
ιδιοκτητών Ημερησίων Εφημερίδων Αθηνών. 7 

Κήρυξη υποχρεωτικής της από 27 Ιουλίου 2004 ΣΣΕ 
που αφορά τους όρους αμοιβής και εργασίας των 
Πρακτικών Μηχανικών, Μηχανοδηγών, θερμαστών 


κ.λ.π. καθώς και των ψυκτικών μέσων σχολών στις 
Ξενοδοχειακές επιχειρήσεις. 8 

Κήρυξη υποχρεωτικής της από 23 Ιουνίου 2004 ΣΣΕ 
Εργατοτεχνιτών Μεταλλείων, Λιγνιτορυχείων και 
Ορυχείων Ελλάδος. 9 


ΑΠΟΦΑΣΕΙ Σ 

Αριθ. Υ133 (1) 

Ορισμός μελών της Εθνικής Επιτροπής για τα 
Δικαιώματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Των άρθρων 2 και 9 του Ν. 2667/1998 (Α'281). 

β) Του άρθρου 18του Ν. 3051/2002 (Α'220). 

γ) Της περίπτωσης δ'της παραγράφου 2 του άρθρου 23 
του Ν. 3156/2003 (Α' 157). 

2. Τα έγγραφα της Προέδρου της Βουλής των Ελλήνων 
(υπ’ αριθμ. 1345/29.4.2004), και της Ελληνικής Ένωσης 
για τα Δικαιώματα του Ανθρώπου (υπ’ αριθμ. 
434/5.10.2004). 

3. Τις αποφάσεις των Υπουργών: 

α) Εθνικής Παιδείας και θρησκευμάτων (υπ’ αριθμ. 
273/11.5.2004). 

β) Απασχόλησης και Κοινωνικής Προστασίας (υπ’ 
αριθμ. 92543/13.5.2004). 

γ) Δημόσιας Τάξης (υπ’ αριθμ. 7100/18/4-β'/24.5.2004), 

δ) Δικαιοσύνης (υπ’ αριθμ. 29713/15.4.2004) και 

ε) Επικράτειας (υπ’ αριθμ. 7848/Ια/27.4.2004), αποφα¬ 
σίζουμε: 

1. Μέλη της Εθνικής Επιτροπής για τα Δικαιώματα του 
Ανθρώπου ορίζονται: 

α) Ο βουλευτής Αναστάσιος Καραμάριος, Πρόεδρος 
της Ειδικής Κοινοβουλευτικής Επιτροπής θεσμών και 
Διαφάνειας, σε αντικατάσταση του βουλευτή Φοίβου Ιω- 
αννίδη. 

β) Η Ισμήνη Κριάρη, Ειδική Γραμματέας του Ενιαίου Δι¬ 
οικητικού Τομέα θεμάτων Εκπαιδευτικού Σχεδιασμού Εκ¬ 
παίδευσης Ελληνοπαίδων Εξωτερικού, Διαπολιτισμικής 
Εκπαίδευσης και Αποκέντρωσης του Υπουργείου Εθνικής 
Παιδείας και Θρησκευμάτων, αναπληρώτρια καθηγήτρια 
του Παντείου Πανεπιστημίου Κοινωνικών και Πολιτικών 
Επιστημών, ως εκπρόσωπος του Υπουργείου σε αντικα¬ 
τάσταση του Ιωάννη Κονιδάρη, με αναπληρωτή τον Δη- 

μήτριο Σκιάδα, Ειδικό Γραμματέα του Ενιαίου Διοικητικού 
Τομέα Θεμάτων Ευρωπαϊκής Ένωσης και Κοινοτικού 
Πλαισίου Στήριξης του ίδιου Υπουργείου, σε αντικατά¬ 
σταση του Δημητρίου Παπαϊωάννου. 

γ) Ο Δημήτριος Κοντός, Γενικός Γραμματέας του 
Υπουργείου Απασχόλησης και Κοινωνικής Προστασίας, 
ως εκπρόσωπος του Υπουργείου σε αντικατάσταση της 
Ιωάννας Πανοπούλου, με αναπληρωτή τον Ιωάννη Πράσι¬ 
νο, Νομικό Σύμβουλο του ίδιου Υπουργείου. 

ο) Ο Αθανάσιος Θεοδώρου, δικηγόρος, Σύμβουλος του 
Υπουργού Δικαιοσύνης, ως εκπρόσωποςτου Υπουργείου 
σε αντικατάσταση των Αθανασίου Παπάίωάννου και Νικο¬ 
λάου Παπασπύρου. 

ε) Ο Γεώργιος Μητρόπουλος, Διευθυντής της Διεύθυν¬ 
σης Αλλοδαπών του Αρχηγείου Ελληνικής Αστυνομίας, 
ως εκπρόσωπος του Υπουργείου Δημόσιας Τάξης με ανα¬ 
πληρωτή τον Γεώργιο Καραμπούτη, Αστυνομικό Διευθυ¬ 
ντή της Διεύθυνσης Αστυνομικού Προσωπικού του Αρχη¬ 
γείου Ελληνικής Αστυνομίας. 

στ) Η Μαργαρίτα Παπαδά-Χειμώνα, Γ ενική Γ ραμματέας 
Επικοινωνίας, ως εκπρόσωποςτου Υπουργού Επικράτει¬ 
ας σε αντικατάσταση της Δήμητρας Σπηλιοπούλου, με 
αναπληρωτή τον δημοσιογράφο Μιχάλη Κατσίγερα σε 
αντικατάσταση του Τρύφωνα Δάρα. 

ζ) Ο Ιωάννης Κτιστάκις ως αναπληρωτής εκπρόσωπος 
της Ελληνικής Ένωσης για τα Δικαιώματα του Ανθρώπου 
σε αντικατάσταση του Δημητρίου Χριστόπουλου. 

2. Οι ανωτέρω ορίζονται μέχρι το τέλος της θητείαςτων 
αντικαθισταμένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

-♦- 


Αριθ. 52773 (2) 

Κηδεία δημόσια δαπάνη του Θεόδωρου Κατριβάνου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

7. Τις διατάξεις του άρθρου 1 παρ. 1 του Ν. 409/1976 
«Περί καθορισμού κατηγοριών προσώπων δυναμένων να 
κηδευθώσι δημοσία δαπάνη» (ΦΕΚ 209 Α/11.8.1976) 
όπως τροποποιήθηκαν με τις όμοιες του άρθρου 1 παρ. 
23 του Ν. 3065/2002 «Μεταφορά αρμοδιοτήτων του 
Υπουργικού Συμβουλίου σε άλλα Κυβερνητικά όργανα» 
(ΦΕΚ 251 Α/18.10.2002). 

2. Τις διατάξεις του άρθρου 6 παρ. 6 του Ν. 851/1978 
«Περί της Εθνικής Σημαίας, των Πολεμικών Σημαιών και 
του Διακριτικού Σήματος του Προέδρου της Δημοκρα¬ 
τίας» (ΦΕΚ 233 Μ2Λ2Λ 978). 

3. Τις εξαιρετικές υπηρεσίες που προσέφερε στο Λαό, 
στην Πατρίδα και στο Έθνος, ο πρώην Υπουργός και 
Υπερνομάρχης Αθηνών - Πειραιώς Θεόδωρος Κατριβά- 
νος, αποφασίζουμε: 


α. Νατελεστεί η κηδεία του με δημόσια δαπάνη, 
β. Να αποδοθούν, κατά την κηδεία του, οιτιμές που προ- 
σήκουν σε εν ενεργεία Υπουργό. 

γ. Να αναρτηθούν, μεσίστιες, οι σημαίες των Δημοσίων 
Καταστημάτων όλης της Χώρας, την ημέρατης κηδείας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 18 Οκτωβρίου 2004 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΕΘΝΙΚΗΣ ΑΜΥΝΑΣ 


ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΎΗΣ 


Σ. ΣΠΗΛΙΩΤΟΠΟΥΛΟΣ Ν. ΚΑΚΛΑΜΑΝΗΣ 


ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 


-♦- 

Αριθ. οικ. 52769 (3) 

Καθορισμός τρόπου και διαδικασίας πρόσληψης 
προσωπικού μερικής απασχόλησης. 


Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 3 του αρθ. 6 του Ν. 3250/2004 
(Φ.Ε.Κ.124/Α77.7.2004) «Μερική απασχόληση και υπηρε¬ 
σίες κοινωνικού χαρακτήρα, στο Δημόσιο, στους ΟΤΑ και 
στα νομικά πρόσωπα δημοσίου δικαίου». 

2. Τις διατάξεις του άρθρου 29Ατου Ν. 1558/1985, όπως 
προστέθηκε με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 παρ. 2α του Ν. 2469/1997 (Α'38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την υπ’ αριθμ. ΔΙΔΚ/Φ. 1/2/6139/24.3.2004 (ΦΕΚ 
527/Β/24.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης», αποφασίζουμε: 

Το Δημόσιο, οι Οργανισμοί Τοπικής Αυτοδιοίκησης 
πρώτου και δεύτερου βαθμού και τα Νομικά Πρόσωπα 
Δημοσίου Δικαίου (εφεξής θα αναφέρονται ως «φορείς 
πρόσληψης») διενεργούν τις διαδικασίες πρόσληψης 
προσωπικού μερικής απασχόλησης, σύμφωνα με τις δια¬ 
τάξεις του προαναφερόμενου νόμου και τα οριζόμενα 
στην παρούσα απόφαση ως εξής: 

Α.ΤΡΟΠΟΣΔΗΜΟΣΙΟΠΟΙΗΣΗΣΤΩΝ ΑΝΑΚΟΙΝΩΣΕΩΝ 

1. Για την πρόσληψη του προσωπικού ο φορέας πρό¬ 
σληψης εκδίδει ανακοίνωση στην οποία αναφέρονται 
υποχρεωτικά: 

α) Ο αριθμός της εγκριτικής απόφασης της επιτροπής 
της παρ. 1 του άρθρου 5 του Ν. 3250/2004. 

β) Ο αριθμός των ατόμων που θα προσληφθούν, σε θέ¬ 
σεις μερικής απασχόλησης, οι τομείς υπηρεσιών, καθώς 
και οι υπηρεσίες, σύμφωνα με το άρθρο 3 του Ν. 3250/ 
2004, στις οποίες θα απασχοληθούν. 

γ) Οι κατηγορίες κοινωνικών ομάδων και τα κριτήρια 
επιλογής, σύμφωνα με τις ρυθμίσεις του άρθρου 4 του Ν. 
3250/2004. 

δ) Η υπηρεσία στην οποία θα υποβληθούν οι αιτήσεις 
των ενδιαφερομένων. 

ε) Η προθεσμία μέσα στην οποία θα υποβληθούν οι αι¬ 
τήσεις και 

στ) Τα γενικά προσόντα πρόσληψης, όπως αυτά ορίζο¬ 
νται από την κείμενη νομοθεσία για το προσωπικό Ιδιωτι¬ 
κού Δικαίου Ορισμένου Χρόνου (Ι.Δ.Ο.Χ.). 

ζ) Τα πιστοποιητικά ή τα δικαιολογητικά με τα οποία 
αποδεικνύονται οι ιδιότητες και οι προϋποθέσεις πρό¬ 
σληψης, βάσει των οποίων οι υποψήφιοι θα υποβάλλουν 
την αίτηση - υπεύθυνη δήλωση για πρόσληψη. 

2. Η ανακοίνωση πρόσληψης, πριν από τη δημοσιοποίη¬ 
σή της, κοινοποιείται στο Α.Σ. Ε. Π., το οποίο εγκρίνει ή τρο¬ 
ποποιείτο σχετικό σχέδιο μέσα σε δέκα εργάσιμες ημέρες 
απότηνπεριέλευσήτης σε αυτό. Εάν η προθεσμία παρέλ- 
θει άπρακτη, τεκμαίρεται η σύμφωνη γνώμη του Α.Σ.Ε.Π. 

3. Η ανακοίνωση αναρτάται στο κατάστημα του φορέα 
πρόσληψης. 

4. Για κάθε ανάρτηση συντάσσεται σχετικό πρακτικό το 
οποίο υπογράφεται από τον ενεργούντα την ανάρτηση 
και από έναν ακόμη υπάλληλο του φορέα πρόσληψης. 

5. Περίληψη της ανακοίνωσης δημοσιεύεται σε δύο 
τουλάχιστον ημερήσιες ή εβδομαδιαίες τοπικές εφημερί¬ 
δες της έδρας του Νομού, εφόσον εκδίδονται. 

6. Η περίληψη της ανακοίνωσης αποστέλλεται επίσης 
και στα κατά τόπους Κ.Ε.Π. του φορέα πρόσληψης, εφό¬ 
σον λειτουργούν τέτοια Κέντρα. 

7. Στην περίληψη αναφέρονται υποχρεωτικάτα στοιχεία 
της παρ. 1 του παρόντος κεφαλαίου (Α) της απόφασης, 
εκτός από το εδάφιο (ζ) απαιτούμενα δικαιολογητικά. 

Β. ΠΡΟΘΕΣΜΙΑ ΚΑΙ ΤΡΟΠΟΣ ΥΠΟΒΟΛΗΣ ΤΩΝ ΑΙ¬ 
ΤΗΣΕΩΝ 

1. Η προθεσμία υποβολής αιτήσεων αρχίζει από την 
επομένη της τελευταίας δημοσίευσης της σχετικής περί¬ 
ληψης στον τύπο και δεν μπορεί να είναι μικρότερη των 
δέκα (10) ημερών. 

2. Ο τρόπος υποβολής των αιτήσεων (αυτοπροσώπως, 
ταχυδρομικώς επί αποδείξει, με τη χρήση μέσων ηλε¬ 
κτρονικής τεχνολογίας, κ.λπ.) καθορίζεται με την οικεία 
ανακοίνωση. 

Γ. ΑΙΤΗΣΗ ΚΑΙ ΔΙΚΑΙΟΛΟΓΗΤΙΚΑ 

1. Οι υποψήφιοι αρχικά υποβάλλουν μόνο αίτηση συμ¬ 
μετοχής - υπεύθυνη δήλωση και φωτοαντίγραφο των δύο 
όψεωντου Δελτίου Αστυνομικής Ταυτότητας (Α.Δ.Τ). 

Η αίτηση συμμετοχής θα πρέπει απαραιτήτως, για την 
διευκόλυνση των υποψηφίων και της Επιτροπής Επιλο¬ 
γής, του κεφαλαίου Δ. της παρούσας, να συμπεριλαμβά¬ 
νει προς συμπλήρωση, τα ακόλουθα στοιχεία: 

1. Αναλυτικά τις κοινωνικές ομάδες του άρθρου 4 του Ν. 
3250/2004, και συγκεκριμένα: 

α) Άνεργοι άνω των 30 ετών, που έχουν εξαντλήσει το 
χρόνο τακτικής επιδότησης και παραμένουν εγγεγραμμέ¬ 
νοι στα Μητρώα του ΟΑΕΔ., τουλάχιστον έξη μήνες μετά 
τη λήξη της, 

β) Άνεργοι εγγεγραμμένοι στα Μητρώα του ΟΑΕΔ που 
βρίσκονται στην τελευταία πενταετία πριν από την συντα- 
ξιοδότησή τους. 

γ) Άνεργοι μέχρι 30 ετών, εγγεγραμμένοι στα Μητρώα 
του ΟΑΕΔ, για χρονικό διάστημα τουλάχιστον 18 μηνών, 
δ) Μητέρες ανήλικων τέκνων, 
ε) Άτομα με ποσοστό αναπηρίας 50% και άνω. 
στ) Πολύτεκνοι και τέκνα πολυτέκνων. 


2. Τις περιπτώσεις εμπειρίας, μεγαλύτερης του έτους, 
σε προγράμματα και δράσεις υπηρεσιών κοινωνικού χα¬ 
ρακτήρα (για όλες τις ανωτέρω περιπτώσεις κοινωνικών 
ομάδων). 

3. Την περίπτωση που οι υποψήφιοι είναι άνεργοι συνέ¬ 
πεια ομαδικών απολύσεων, κατά τις διατάξεις της κείμε¬ 
νης νομοθεσίας για τις περιπτώσεις των κοινωνικών ομά¬ 
δων α-δ. 

4. Τη χρονική διάρκεια συνεχιζόμενης εγγεγραμμένης 
ανεργίας των υποψηφίων. 

5. Τον υπολειπόμενο για την συ νταξιοδότησή τους χρόνο. 

6. Τον αριθμό των τέκνων και ανήλικων τέκνων 

7. Το ποσοστό αναπηρίας 

8. Το φύλο των υποψηφίων 

2. Ο φορέας πρόσληψης παραλαμβάνει τις αιτήσεις και 
το επισυναπτόμενο σε αυτές φωτοαντίγραφο του Δελτίου 
Αστυνομικής Ταυτότητας και τις πρωτοκολλεί αυθημερόν. 

3. Τα δικαιολογητικά που ορίζονται στη συνέχεια στην 
παρούσα, υποβάλλονται μόνο από τους υποψηφίους που 
περιλαμβάνονται στον πίνακα κατάταξης ανά κοινωνική 
ομάδα, έως τον αριθμό των προς κάλυψη θέσεων, καθώς 
και από αυτούς που πρόκειται να καλύψουν κενές θέσεις 
κατά τα οριζόμενα ακολούθως, στα κεφάλαια Ε. και ΣΤ. 
της παρούσας. 

4. Η αίτηση υπέχει θέση υπεύθυνης δήλωσης του άρ¬ 
θρου 8 του Ν. 1599/1986 (ΦΕΚ75 Α') και η ανακρίβεια των 
δηλούμενων στοιχείων επισύρει τις προβλεπόμενες ποι¬ 
νικές κυρώσεις. 

5. Ο υποψήφιος που δηλώνει ανακριβή στοιχεία ή δεν 
αποδεικνύειτα κριτήρια καιτις ιδιότητες που επικαλέστη¬ 
κε στην αίτησή του καιτα οποία υπολογίστηκαν για την κα¬ 
τάταξή του στους οικείους πίνακες, διαγράφεται από αυ¬ 
τούς. 

6. Δεν λαμβάνονται υπόψη στοιχεία του υποψηφίου τα 
οποία αυτός παρέλειψε να δηλώσει στην αίτησή του. 

7. Με την κατάταξη των υποψηφίων και την ανάρτηση 
των σχετικών πινάκων, όπως ορίζεται ακολούθως στην 
παρούσα, στα κεφάλαια Ε. και ΣΤ., ο φορέας πρόσληψης 
καλεί εγγράφως τους υποψηφίους, εντός καταληκτικής 
προθεσμίας, να υποβάλλουντα απαιτούμενα δικαιολογη- 
τικά. 

8. Κανένα δικαιολογητικά, καθώς και συμπληρωματικό 
ή διευκρινιστικό στοιχείο αυτών, δεν γίνεται αποδεκτό με¬ 
τά το πέρας της ανωτέρω προθεσμίας, ανεξαρτήτως του 
λόγου της μη εμπρόθεσμης υποβολής του. 

9. Τα δικαιολογητικά υποβάλλονται πρωτότυπα ή φω¬ 
τοαντίγραφα επικυρωμένα. 

I) ΚΟΙΝΑ ΔΙΚΑΙΟΛΟΓΗΤΙΚΑ 

Μετά την ανάρτηση των πινάκων κατάταξης ανά κοινω¬ 
νική ομάδα, οι υποψήφιοι που έχουν συμπεριληφθεί σε 
αυτούς, υποβάλλουν εντός της αποκλειστικής προθε¬ 
σμίας, που ορίζει εγγράφως σύμφωνα με την παρούσα, ο 
φορέας πρόσληψης, πρωτότυπα ή φωτοαντίγραφα νομί- 
μως επικυρωμένα, τα εξής δικαιολογητικά: 

1. Ποινικό Μητρώο, από το οποίο να προκύπτει ότι δεν 
έχουν καταδικαστεί για κανένα από τα αδικήματα που συ- 
νιστούν κώλυμα διορισμού, σύμφωνα με τον Υπαλληλικό 
Κώδικα (άρθρο 8του Ν. 2683/1999). 

2. Τίτλο σπουδών ή σχετικό πιστοποιητικό της οικείας 
σχολής, καθώς και άδεια ασκήσεως επαγγέλματος, όπου 
απαιτείται. 

Οι τίτλοι σπουδών της αλλοδαπής θα πρέπει να συνο¬ 
δεύονται από πράξη αναγνώρισης από τον κατά περίπτω¬ 
ση αρμόδιο φορέα (ΔΙΚΑΤΣΑ κ.λ.π.), άλλως δενλαμβάνο- 
νται υπόψη. 

Όσοι είναι κάτοχοι τίτλου σπουδών Δευτεροβάθμιας 
Εκπαίδευσης της αλλοδαπής προσκομίζουν υποχρεωτι¬ 
κά και την επίσημη μετάφραση του τίτλου σπουδών από 
το Υπουργείο Εξωτερικών. Εάν πρόκειται για τίτλο σπου¬ 
δών Δευτεροβάθμιας Γενικής Εκπαίδευσης της αλλοδα¬ 
πής, η μετάφραση αυτή θα συνοδεύεται από πιστοποίηση 
ισοτιμίας με τίτλο Δευτεροβάθμιας Γενικής Εκπαίδευσης 
της ημεδαπής, που εκδίδεται από τις κατά τόπους διευ¬ 
θύνσεις ή γραφεία Δευτεροβάθμιας Εκπαίδευσης. Εάν 
πρόκειται για τίτλο σπουδών Δευτεροβάθμιας Τεχνικής 
Εκπαίδευσης της αλλοδαπής, η μετάφραση αυτή θα συ¬ 
νοδεύεται από πιστοποίηση ισοτιμίας με τίτλο Δευτερο¬ 
βάθμιας Τεχνικής Εκπαίδευσης της ημεδαπής που εκδί- 
δεται από τον Οργανισμό Επαγγελματικής Εκπαίδευσης 
και Κατάρτισης (Ο.Ε.Ε.Κ.). 

Το απολυτήριο Δημοτικού Σχολείου αποτελεί τίτλο υπο¬ 
χρεωτικής εκπαίδευσης, εφόσον αποκτήθηκε μέχρι καιτο 
έτος 1980. Από το έτος 1981 και εντεύθεν, τίτλο υποχρε¬ 
ωτικής εκπαίδευσης αποτελεί το απολυτήριο τριταξίου 
Γυμνασίου. 

3. Γιατουςάνδρες: Υπεύθυνη δήλωση του Ν. 1599/1986 
ή του άρθρου 3 του Νόμου 2690/1999, ότιεκπλήρωσαντις 
στρατιωτικές τους υποχρεώσεις ή βεβαίωση για νόμιμη 
απαλλαγή τους ή βεβαίωση ότι έχουν λάβει νόμιμη ανα¬ 
βολή για όσο χρόνο θα διαρκεί η σύμβαση εργασίας. 

II) ΔΙΚΑΙΟΛΟΓΙ-ΠΊΚΑ ΓΙΑ ΚΑΘΕ ΚΟΙΝΩΝΙΚΗ ΟΜΑΔΑ 

Ειδικότερα για κάθε κοινωνική ομάδα του άρθρου 4 του 
Ν. 3250/2004, και μετά την ολοκλήρωση της διαδικασίας 
κατάταξης, οι υποψήφιοι υποβάλλουν επιπρόσθετα τα 
κάτωθι αναφερόμενα δικαιολογητικά: 

Α. Κοινωνική ομάδα ανέργων εγγεγραμμένων στον ΟΑ- 
ΕΔ., άνω των τριάντα ετών (ποσοστό τριάντα τοις εκατό 
30%) 

• Βεβαίωση από το τοπικό κατάστημα του ΟΑΕΔ από 
την οποία να προκύπτει ότι έχουν εξαντλήσει το χρόνο τα¬ 
κτικής επιδότησης ανεργίας (το χρονικό διάστηματηςτα- 
κτικής επιδότησης να αναγράφεται στην βεβαίωση). 

• Βεβαίωση από το Κ.Π.Α. (Κέντρο Προώθησης Απα¬ 
σχόλησης) του Ο.Α.Ε.Δ. ότι παραμένουν εγγεγραμμένοι 
στα Μητρώα του Οργανισμού καθώς και το χρονικό διά¬ 
στημα παραμονής (προϋπόθεση για την ένταξη στην κοι¬ 
νωνική αυτή ομάδα είναι να παραμένουν εγγεγραμμένοι 
για έξι (6) τουλάχιστον μήνες μετά τη λήξη της επιδότη¬ 
σης ανεργίας). 

Ειδικά οι άνεργοι που έχουν ή είχαν στο παρελθόν κα¬ 
ταθέσει το δελτίο ανεργίας για να παρακολουθήσουν σε¬ 
μινάριο κατάρτισης ή επαγγελματικής εκπαίδευσης ή επι¬ 
μόρφωσης, λαμβάνουν βεβαίωση από τον φορέα υλοποί¬ 
ησης του σεμιναρίου και με αυτή προσέρχονται στο 
Κ.Π.Α. (ΟΑΕΔ) για να εκδοθεί βεβαίωση του συνολικού 
χρόνου παραμονής τους σε ανεργία, (ο χρόνος των σεμι¬ 
ναρίων προσμετράται στο συνολικό χρόνο ανεργίας του 
υποψηφίου). 

Β. Κοινωνική ομάδα ανέργων εγγεγραμμένων στον ΟΑ¬ 
ΕΔ, που βρίσκονται στην τελευταία πενταετία πριν από 
την συνταξιοδότησή τους (ποσοστό είκοσι τοις εκατό 
20 %). 

• Βεβαίωση από τον Κ.Π.Α. (Κέντρο Προώθησης Απα¬ 
σχόλησης) του Ο.Α.Ε.Δ. ότι παραμένουν εγγεγραμμένοι 


στα Μητρώα του Οργανισμού καθώς και το χρονικό διά¬ 
στημα παραμονής. Ειδικά οι άνεργοι που έχουν ή είχαν 
στο παρελθόν καταθέσει το δελτίο ανεργίας για να παρα¬ 
κολουθήσουν σεμινάριο κατάρτισης ή επαγγελματικής 
εκπαίδευσης ή επιμόρφωσης, λαμβάνουν βεβαίωση από 
τον φορέα υλοποίησης του σεμιναρίου και με αυτή προ¬ 
σέρχονται στο Κ.Π.Α. (ΟΑΕΔ) για να εκδοθεί βεβαίωση 
του συνολικού χρόνου παραμονής τους σε ανεργία, (ο 
χρόνος των σεμιναρίων προσμετράται στο συνολικό χρό¬ 
νο ανεργίας του υποψηφίου). 

• Αντίγραφο ασφαλιστικού βιβλιαρίου 

• Βεβαίωση από τον αρμόδιο ασφαλιστικό φορέα από 
την οποία να προκύπτει ο υπολειπόμενος χρόνος για τη 
συνταξιοδότησή τους. Σε περίπτωση που ο αρμόδιος 
ασφαλιστικός φορέας αδυνατεί να βεβαιώσει τον υπολοι- 
πόμενο μέχρι την συνταξιοδότησή χρόνο, ο υποψήφιος 
υποβάλλει Υπεύθυνη Δήλωση του Ν. 1599/1986. Οι υπεύ¬ 
θυνες δηλώσεις θα υποβάλλονται με ευθύνη του φορέα 
πρόσληψης στον οικείο ασφαλιστικό φορέα, που υπο- 
χρεούται να ελέγξει την αλήθεια της δήλωσης και γνωρί¬ 
σει σχετικά στον φορέα πρόσληψης. 

Γ. Κοινωνική ομάδα ανέργων, μέχρι τριάντα ετών, εγγε¬ 
γραμμένοι στον Ο.Α.Ε.Δ. (ποσοστό είκοσι τοις εκατό 
20 %) 

Βεβαίωση από το Κ.Π.Α. (Κέντρο Προώθησης Απασχό¬ 
λησης) του Ο.Α.Ε.Δ. ότι παραμένουν εγγεγραμμένοι στα 
Μητρώα του Οργανισμού κατά την ημερομηνία υποβολής 
της αίτησης καθώς και το συνεχόμενο χρονικό διάστημα 
που είναι εγγεγραμμένοι ως άνεργοι (το χρονικό αυτό διά¬ 
στημα πρέπει να είναι τουλάχιστον δέκα οκτώ (18) μήνες). 

Ειδικά οι άνεργοι που έχουν ή είχαν στο παρελθόν κα¬ 
ταθέσει το δελτίο ανεργίας για να παρακολουθήσουν σε¬ 
μινάριο κατάρτισης ή επαγγελματικής εκπαίδευσης ή επι¬ 
μόρφωσης, λαμβάνουν βεβαίωση από τον φορέα υλοποί¬ 
ησης του σεμιναρίου και με αυτή προσέρχονται στο 
Κ.Π.Α. (ΟΑΕΔ) για να εκδοθεί βεβαίωση του συνολικού 
χρόνου παραμονής τους σε ανεργία, (ο χρόνος των σεμι¬ 
ναρίων προσμετράται στο συνολικό χρόνος ανεργίας του 
υποψηφίου). 

Δ. Κοινωνική ομάδα μητέρων με ανήλικα τέκνα (ποσο¬ 
στό δέκα τοις εκατό 10%). 

Πιστοποιητικό οικογενειακής κατάστασης, το οποίο να 
έχει εκδοθεί εντός του έτους της προκήρυξης, από το 
οποίο να προκύπτει ο αριθμός των ανήλικων τέκνων. 

Μητέρες που είναι ταυτόχρονα και άνεργες προσκομί¬ 
ζουν σχετική βεβαίωση από τα Κ.Π.Α. (Κέντρα Προώθη¬ 
σης Απασχόλησης) του Ο.Α.Ε.Δ. 

Άτομα που έχουν καταστεί άνεργα συνεπεία ομαδικών 
απολύσεων, κατά τις διατάξεις της κείμενης νομοθεσίας 
και ανήκουν σε μία από τις ανωτέρω κοινωνικές ομάδες Α, 
Β, Γ και Δ. 

Δικαιολογητικά στοιχείο για την απόδειξη της ιδιότητας 
του ανέργου συνεπεία ομαδικών απολύσεων, είναι Υπεύ¬ 
θυνη Δήλωση του Ν. 1599/1986 του υποψηφίου στην 
οποία να αναγράφεται το κείμενο: 

«Δηλώνω ότι η απόλυση μου ήταν αποτέλεσμα ομαδι¬ 
κών απολύσεων που έγιναν στην: "ΕΠΩΝΥΜΙΑ ΤΗΣ ΕΤΑΙ¬ 
ΡΕΙΑΣ ΑΠΟ ΤΗΝ ΟΠΟΙΑ ΑΠΟΛΥΘΗΚΑΤΕ" την "ΗΜΕΡΟ¬ 
ΜΗΝΙΑ ΑΠΟΛΥΣΗΣ ΣΑΣ"». 

Ε. Κοινωνική ομάδα ατόμων με αναπηρίες (ποσοστό δέ¬ 
κα τοις εκατό 10%). 

Απόφαση Υγειονομικής Επιτροπής Αναπηρίας του ΙΚΑ, 
στην οποία να προσδιορίζεται η αναπηρίατου υποψηφίου 

καθώς και το ποσοστό αναπηρίας του. Για την ένταξη σε 
αυτή τη Κοινωνική Ομάδα το ποσοστό αναπηρίας πρέπει 
να είναι πενήντα τοις εκατό (50%) και άνω (άρθρο 18παρ. 
2 Ν. 2736/1999). 

Σε κάθε περίπτωση, η πρόσληψη ατόμων με ποσοστό 
αναπηρίας, όπως προκύπτει από τον συνδυασμό των πε- 
ριπτώσεωνετηςπαρ. 1 καιδτηςπαρ. 3,του άρθρου 4του 
νόμου, τελεί πάντοτε σε συνάρτηση με το γεγονός ότι η 
υπηρεσία κοινωνικού χαρακτήρα, θα επιτρέπει στον υπο¬ 
ψήφιο της ανωτέρω κατηγορίας να ασκεί τα αντίστοιχα 
καθήκοντα. 

ΣΤ. Κοινωνική ομάδα πολύτεκνων και τέκνα πολυτέκνων 
(ποσοστό δέκα τοις εκατό 10%). 

• Βεβαίωση θα παρέχεται από τούς κατά τόπους συλ¬ 
λόγους της Ανωτάτης Συνομοσπονδίας Πολυτέκνων Ελ¬ 
λάδος, όπου ο έχωντην πολυτεκνική ιδιότητα είναι εγγε¬ 
γραμμένος σύμφωνα με το άρθρο2 Ν. 1910/1944. 

• Πιστοποιητικό οικογενειακής κατάστασης του πολύ¬ 
τεκνου. Στην περίπτωση που ο υποψήφιος είναι τέκνο πο¬ 
λύτεκνης οικογένειας και έγγαμος προσκομίζει τόσο το 
πιστοποιητικό οικογενειακής κατάστασης της πατρικής 
οικογένειας όσο και της δικής του. 

Υποψήφιοι που έχουν απασχοληθεί για χρόνο μεγαλύ¬ 
τερο του έτους σε προγράμματα και δράσεις υπηρεσιών 
κοινωνικού χαρακτήρα, αντίστοιχα προς εκείνα που προ- 
βλέπονται στο άρθρο 3 του Ν. 3250/2004, θα πρέπει να 
προσκομίσουν βεβαίωση του φορέα στον οποίο απέκτη¬ 
σαν την εμπειρία από την οποία να προκύπτει ότι ο υπο¬ 
ψήφιος απασχολήθηκε σε προγράμματα κοινωνικού χα¬ 
ρακτήρα καθώς και ο χρόνος απασχόλησής του. 

Σε περίπτωση υποψηφίων που με βάση την κατάστασή 
τους είναι δυνατόν να ενταχθούν σε περισσότερες από 
μία κοινωνικές ομάδες των παραγράφων 1 και 2 του άρ¬ 
θρου 4 του Ν. 3250/2004, προκειμένου ο φορέας πρό¬ 
σληψης να εξαντλήσει τη δυνατότητα πρόσληψής τους 
για την κάθε μία ομάδα θα πρέπει να υποβάλλουν τα επι¬ 
πλέον δικαιολογητικά που απαιτούνται για κάθε μία από 
τις κοινωνικές ομάδες. 

Δ. ΤΡΟΠΟΣ ΣΥΓΚΡΟΤΗΣΗΣ ΤΗΣ ΕΠΙΤΡΟΠΗΣ ΕΠΙΛΟΓΗΣ 

Η Επιτροπή, συγκροτείται με απόφαση του αρμοδίου 
οργάνου για την πρόσληψη, κατά τις διατάξεις που διέ- 
πουν τον οικείο φορέα. Με την ίδια απόφαση ορίζεται ο 
Πρόεδρος, καθώς και η γραμματειακή εξυπηρέτηση της 
Επιτροπής. 

Η Επιτροπή είναι τριμελής και αποτελείται από υπαλλή¬ 
λους του οικείου φορέα κατά προτίμηση Π.Ε. 

Σε περίπτωση κατά την οποία ο αριθμός των υπηρετού- 
ντων υπαλλήλων, στο φορέα πρόσληψης, δεν επαρκεί, 
μπορεί να ορίζεται ως μέλος της Επιτροπής, αιρετό όρ¬ 
γανο ή μέλος του Διοικητικού Συμβουλίου του φορέα. 

Ε. ΕΠΙΛΟΓΗ ΤΩΝ ΥΠΟΨΗΦΙΩΝ - ΔΙΑΔΙΚΑΣΙΑ ΚΑΤΑΡ¬ 
ΤΙΣΗΣ ΤΩΝ ΠΙΝΑΚΩΝ ΚΑΤΑΤΑΞΗΣ 

1.0 φορέας πρόσληψης, σύμφωνα μετά οριζόμενα στο 
άρθρο 4 του Ν. 3250/2004, κατατάσσει τους υποψηφίους 
κατά κατηγορία κοινωνικής ομάδας, αφού προηγουμέ¬ 
νως εκτιμήσει, την ανεργία συνεπεία ομαδικής απόλυσης, 
για τις κατηγορίες κοινωνικών ομάδων α, β, γ και δ, το πο¬ 
σοστό 60% των γυναικών για τις κατηγορίες κοινωνικών 
ομάδων α, β και γ, καθώς και την εμπειρία για χρόνο με¬ 
γαλύτερο του έτους, σε προγράμματα και δράσεις υπη¬ 
ρεσιών κοινωνικού χαρακτήρα, σε ποσοστό έως 50%, σε 
κάθε κοινωνική ομάδα. 


2. Μετά την ανωτέρω κατάταξη και προκειμένου να κα¬ 
θοριστούν κριτήρια επιλογής για κάθε κοινωνική ομάδα 
χωριστά, λαμβάνονται υπόψη οι περιπτώσεις α έως ε της 
παρ. 3του άρθρου 4του Νόμου. 

3. Σε περίπτωση που και μετά την εφαρμογή των ανω¬ 
τέρω κριτηρίων επιλογής, στην ίδια σειρά κατάταξης βρί¬ 
σκονται περισσότεροι υποψήφιοι, σε σχέση με τις αντί¬ 
στοιχες θέσεις (ισοβαθμία), τότε: 

Α) Εφ’ όσον πρόκειται για μητέρες ανήλικων τέκνων 
(κοινωνική ομάδα δ της παραγράφου 1, του άρθρου 4 του 
νόμου), η σειρά προτεραιότητας διαμορφώνεται με βάση 
το κριτήριο του συνόλου των τέκνων, περιλαμβανομένων 
και των ενήλικων. Εάν το ανωτέρω κριτήριο δεν διαμορ¬ 
φώνει προτεραιότητα, τότε λαμβάνεται υπόψη ο μεγαλύ¬ 
τερος χρόνος εγγραφής της υποψήφιας στα Μητρώα 
Ανέργων του ΟΑΕΔ. 

Εάν και η διαδικασία αυτή δεν αποφέρει αποτελέσματα, 
ακολουθεί κλήρωση. 

Β. Γ ια τις λοιπές περιπτώσεις των κοινωνικών ομάδων 
(α, β, γ, ε και στ της παρ. 1, του άρθρου 4 του Νόμου), εφό¬ 
σον δεν διαμορφώνεται σύμφωνα με τα ανωτέρω προτε¬ 
ραιότητα (ισοβαθμία), διενεργείται κλήρωση. 

4. Εάν δεν συμπληρώνεται το ποσοστό που προβλέπε- 
ται για καθεμία από τις κοινωνικές ομάδες της παραγρά¬ 
φου 1 του άρθρου 4 του Ν. 3250/2004, προσαυξάνεται 
αντιστοίχως το ποσοστό της επομένης. 

5. Στη συνέχεια ο φορέας καταρτίζει πίνακα κατάταξης 
των υποψηφίων, ανά κοινωνική ομάδα (παρ. 1 του άρθρο 
4 του Νόμου), σύμφωνα με τις προκηρρυσόμενες θέσεις 
κατά τομέα υπηρεσιών και υπηρεσία, όπως αντίστοιχα 
αυτές διαμορφώνονται, στο εγκεκριμένο επιχειρησιακό 
του σχέδιο. 

6. Ειδικότερα ο φορέας πρόσληψης, κατατάσσει του 
υποψηφίους στους πίνακες προτεραιότητας ανά κοινωνι¬ 
κή ομάδα, βάσει των στοιχείων που δηλώνουν στην αίτη¬ 
σή τους. 

7. Ακολούθως ο φορέας πρόσληψης, μετά την ανάρτη¬ 
ση των ανωτέρω πινάκων κατάταξης των υποψηφίων, εκ¬ 
δίδει ανακοίνωση στην οποία θέτει προθεσμία υποβολής 
των δικαιολογητικών, και καλεί εγγράφως τους υποψήφι¬ 
ους που έχουν συμπεριληφθεί στον οικείο πίνακα έως τον 
αριθμό των προς κάλυψη θέσεων, να υποβάλλουν τα 
απαιτούμενα, σύμφωνα με την παρούσα, δικαιολογητικά, 
στην οριζόμενη καταληκτική προθεσμία. 

8. Μόνο μετά την προσκόμιση και την ολοκλήρωση του 
ελέγχου των απαιτούμενων δικαιολογητικών, από τον φο¬ 
ρέα πρόσληψης, υπογράφεται σχετική σύμβαση εργα¬ 
σίας ιδιωτικού δικαίου ορισμένου χρόνου μερικής απα¬ 
σχόλησης, με τον επιλεγέντα υποψήφιο. 

ΣΤ. ΤΡΟΠΟΣ ΔΗΜΟΣΙΟΠΟΙΗΣΗΣ ΤΩΝ ΠΙΝΑΚΩΝ ΚΑ¬ 
ΤΑΤΑΞΗΣ ΤΩΝ ΥΠΟΨΗΦΙΩΝ 

1. Οι πίνακες με τη σειρά κατάταξης των υποψηφίων 
ανά κοινωνική ομάδα, αναρτώνται στο κατάστημα του φο¬ 
ρέα πρόσληψης. 

2. Αν οι προσληφθέντες: 

α) Δεν προσκομίσουν τα απαραίτητα δικαιολογητικά, 
στην εγγράφως οριζόμενη, σύμφωνα με την παρούσα, 
καταληκτική ημερομηνία του φορέα πρόσληψης, ή 

β) Αποχωρήσουν πριν από τη λήξη της σύμβασής τους, ή 

γ) Αν καταγγελθεί για οποιοδήποτε λόγο η σύμβασή 
τους, διαγράφονται από τον οικείο πίνακα κατάταξης και 

αντικαθίστανται από άλλους εγγεγραμμένους, κατά τη 
σειρά εγγραφής τους σε αυτόν. 

Στις ανωτέρω περιπτώσεις, και σύμφωνα μετά οριζόμενα 
στο κεφάλαιο Ε. της παρούσας, ο φορέας πρόσληψης καλεί 
τον επόμενο υποψήφιο, κατά σειρά εγγραφής στον οικείο 
πίνακα κατάταξης, και θέτει προθεσμία για την υποβολή δι- 
καιολογητικών. Ο υποψήφιος τοποθετείται στην προκηρ- 
ρυσσόμενη θέση μερικής απασχόλησης μετά την προσκό¬ 
μιση και ολοκλήρωση του ελέγχου των απαιτούμενων δικαι- 
ολογητικών και την υπογραφή σχετικής σύμβασης. 

3. Επισημαίνεται ότι στις περιπτώσεις (β) και (γ) του 
ανωτέρω εδαφίου, αν οι προσληφθέντες αποχωρήσουν 
πριν τη λήξη της σύμβασής τους, ή καταγγελθεί για οποι- 
οδήποτε λόγο η σύμβασή τους, αντικαθίσταται από άλ¬ 
λους εγγεγραμμένους, κατά τη σειρά εγγραφής τους 
στον οικείο πίνακα κατάταξης, και για το υπόλοιπο χρονι¬ 
κό διάστημα της απασχόλησης, που προβλεπόταν από τη 
σύμβαση του ατόμου που αποχώρησε. 

4. Σε περίπτωση κατά την οποία εξαντληθεί ο αριθμός 
των υποψηφίων που αναγράφονται στους οικείους πίνα¬ 
κες κατάταξης, ο φορέας πρόσληψης, προκειμένου να 
καλύψει τον αριθμό των προκηρρυσσόμενων θέσεων που 
υπολείπονται, έχει τη δυνατότητα να προβεί σε νέα ανα¬ 
κοίνωση πρόσληψης. 

Ζ. ΧΡΟΝΙΚΗ ΙΣΧΥΣ ΤΩΝ ΠΙΝΑΚΩΝ ΚΑΤΑΤΑΞΗΣ ΤΩΝ 
ΥΠΟΨΗΦΙΩΝ 

1. Οι πίνακες κατάταξης των υποψηφίων ανά κοινωνική 
ομάδα της παρ. 1 του άρθρου 4 του Νόμου, ισχύουν για 
το χρονικό διάστημα στο οποίο αναφέρεται το εγκριθέν 
επιχειρησιακό. 

2. Η πρόσληψη του εκάστοτε αναγκαίου προσωπικού, 
σε θέσεις μερικής απασχόλησης, κατάτη διάρκεια ισχύος 
των πινάκων κατάταξης, γίνεται με τη σειρά που οι υπο¬ 
ψήφιοι αναγράφονται σ’ αυτούς. 

3. Σε κάθε περίπτωση που προσλαμβάνεται υποψήφιος 
από τους εγγεγραμμένους στον ισχύοντα πίνακα, θα πρέ¬ 
πει να εξακολουθούν να ισχύουν τα προσόντα και τα εν 
γένει κριτήρια με τα οποία έγινε αρχικώς η κατάταξή του 
σ' αυτούς και τα οποία ο υποψήφιος δήλωσε υπεύθυνα 
στην αίτηση συμμετοχής που αρχικά υπέβαλλε. 

4. Προσόντα και ιδιότητεςπου αποκτήθηκαν μετά τη λή¬ 
ξη προθεσμίας υποβολής των αιτήσεων, δεν λαμβάνονται 
υπόψη ούτε διαφοροποιούν τη σειρά των υποψηφίων 
στον οικείο πίνακα. 

5. Προσωπικό που εμπίπτει στις περιπτώσεις α έως γ 
της παραγράφου 2. του κεφαλαίου ΣΤ, της παρούσας, 
διαγράφεται από τον οικείο πίνακα κατάταξης. 

Η. ΑΣΥΜΒΙΒΑΣΤΑ 

Προσωπικό που προσλαμβάνεται με τις διατάξεις του 
Ν. 3250/2004, δεν επιτρέπεται να απασχολείται κατά το 
ίδιο χρονικό διάστημα σε περισσότερους από ένα φορείς 
του ανωτέρω Νόμου. 

Θ. ΕΦΑΡΜΟΓΗ 

Οι φορείς πρόσληψης προσωπικού σε θέσεις μερικής 
απασχόλησης, υποχρεούνταινα εφαρμόσουν τη διαδικα¬ 
σία που ορίζεται στην παρούσα Υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2004 

Ο ΥΦΥΠΟΥΡΓΟΣ 

Α. ΝΑΚΟΣ 


( 4 ) 

Πολιτογράφηση του αλλογενούς αλλοδαπού ΧΑΜΟΥ¬ 
ΝΤΑ ΑΧΜΕΝΤ του ΑΜΠΝΤΕΛ ΑΛ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 34886/14555/6.9.2004 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης, γίνεται δεκτή η από 19.10.1998 αίτηση 
πολιτογράφησης του αλλογενούς αλλοδαπού ΧΑΜΟΥ¬ 
ΝΤΑ ΑΧΜΕΝΤ του ΑΜΠΝΤΕΛ ΑΛ, για την απόκτηση της 
Ελληνικής Ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθ. οικ. 13028 (5) 

Κήρυξη υποχρεωτικής της από 22 Ιουνίου 2004 ΣΣΕ, για 
τους όρους αμοιβής και εργασίας του προσωπικού 
των Τουριστικών και Επισιτιστικών Καταστημάτων 
(Εστιατόρια, Ταβέρνες, Καφενεία, Μπαρ κλπ). 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξειςτηςπαρ.2του άρθρου 11 του Ν. 1876/1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατάτη συνεδρίαση του της 4ης Οκτωβρίου 2004. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνωΣ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 22 Ιουνίου 2004 
ΣΣΕ για τους όρους αμοιβής και εργασίας του προσωπι¬ 
κού των Τουριστικών και Επισιτιστικών Καταστημάτων 
(Εστιατόρια, Ταβέρνες, Καφενεία, Μπαρ κλπ) για όλους 
τους εργοδότες και εργαζομένους του Κλάδου που αφο¬ 
ρά αυτή. 

2. Η ισχύς της απόφασης αυτής αρχίζει από 5.7.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 13029 (6) 

Κήρυξη υποχρεωτικής της από 14 Ιουνίου 2004 ΣΣΕ που 
ρυθμίζει τους όρους αμοιβής και εργασίας προσωπι¬ 
κού βιομηχανικών - βιοτεχνικών επιχειρήσεων καθώς 
και λοιπών εργαστηρίων Ζαχαρωδών προϊόντων όλης 
της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 4ης Οκτωβρίου 2004. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 14 Ιουνίου 2004 
ΣΣΕ που ρυθμίζει τους όρους αμοιβής και εργασίας προ¬ 
σωπικού βιομηχανικών-βιοτεχνικών επιχειρήσεων καθώς 
και λοιπών εργαστηρίων Ζαχαρωδών προϊόντων όλης της 
χώρας για όλους τους εργοδότες και εργαζομένους του 
Κλάδου που αφορά αυτή. 

2. Η ισχύς της απόφασης αυτής αρχίζει από 15.7.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 13030 (7) 

Κήρυξη υποχρεωτικής της από 9 Σεπτεμβρίου 2004 ΣΣΕ, 
σχετική με τους όρους αμοιβής και εργασίας των τε¬ 
χνικών Τύπου - μελών της Ενώσεως Τεχνικών Ημερη¬ 
σίου και Περιοδικού Τύπου Αθηνών, που απασχολού¬ 
νται σε εφημερίδες μέλη της Ενώσεως ιδιοκτητών 
Ημερησίων Εφημερίδων Αθηνών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 4ης Οκτωβρίου 2004. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 9 Σεπτεμβρίου 
2004 ΣΣΕ, σχετική με τους όρους αμοιβής και εργασίας 
των Τεχνικών Τύπου-μελών της Ενώσεως Τεχνικών Ημε¬ 
ρήσιου και Περιοδικού Τύπου Αθηνών, που απασχολού¬ 
νται σε εφημερίδες μέλη της Ενώσεως ιδιοκτητών Ημε¬ 
ρήσιων Εφημερίδων Αθηνών για όλους τους εργοδότες 
και εργαζομένους του Κλάδου που αφορά αυτή. 

2. Η ισχύς της απόφασης αυτής αρχίζει από 13.9.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 13031 (8) 

Κήρυξη υποχρεωτικής της από 27 Ιουλίου 2004 ΣΣΕ που 
αφορά τους όρους αμοιβής και εργασίας των Πρακτι¬ 
κών Μηχανικών, Μηχανοδηγών, θερμαστών κ.λ.π. κα¬ 
θώς καιτων ψυκτικών μέσων σχολών στις Ξενοδοχεια¬ 
κές επιχειρήσεις. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις της παρ. 2 του άρθρου 11 του Ν. 1876/ 
1990 (ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 4ης Οκτωβρίου 2004. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51%των εργαζομένων 
του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 27 Ιουλίου 2004 
ΣΣΕ που αφορά τους όρους αμοιβής και εργασίας των 
Πρακτικών Μηχανικών, Μηχανοδηγών, θερμαστών κ.λ.π. 
καθώς και των ψυκτικών μέσων σχολών στις ξενοδοχεια¬ 
κές επιχειρήσεις όλης της χώρας για όλους τους εργοδό¬ 
τες και εργαζομένους του επαγγέλματος στον κλάδο που 
αφορά αυτή. 

2) Η ισχύς της απόφασης αυτής αρχίζει από 30.7.2004. 

3) Από τις διατάξεις της απόφασης αυτής δεν προκα- 
λείταιδαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 13032 (9) 

Κήρυξη υποχρεωτικής της από 23 Ιουνίου 2004 ΣΣΕ Ερ- 
γατοτεχνιτών Μεταλλείων, Λιγνιτορυχείων και Ορυχεί¬ 
ων Ελλάδος. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990 (ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 4ης Οκτωβρίου 2004. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δευσμευ- 
όμενοι εργοδότες απασχολούντο 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 23 Ιουνίου 2004 
ΣΣΕ εργατοτεχνιτών μεταλλείων, λιγνιτορυχείων και ορυ¬ 
χείων Ελλάδος για όλους τους εργοδότες και εργαζομέ¬ 
νους του κλάδου που αφορά αυτή. 


2) Η ισχύς της απόφασης αυτής αρχίζει από 30.6.2004. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




